b'\n_START_ARTICLE_\nEurolygos 2010\xe2\x80\x932011 m. sezonas\n_START_PARAGRAPH_\n2010-2011 met\xc5\xb3 Eurolygos sezonas \xe2\x80\x93 54-asis paj\xc4\x97giausio tarptautinio Europos krep\xc5\xa1inio klub\xc5\xb3 turnyro sezonas, nuo \xc5\xa1io sezono pervadintas pagrindinio rem\xc4\x97jo Turkish Airlines vardu- Turkish Airlines Euroleague._NEWLINE_Pirmosios sezono atidarymo rungtyn\xc4\x97s \xc4\xafvyko 2010 m. spalio 18 dien\xc4\x85, o \xc4\x8dempionato pabaiga - gegu\xc5\xbe\xc4\x97s 8, pasibaigus Finalinio ketverto var\xc5\xbeyboms Barselonoje._NEWLINE_Sezono nugal\xc4\x97toju tapo At\xc4\x97n\xc5\xb3 Panathinaikos klubas, finale 78-70 \xc4\xafveik\xc4\x99s Tel Avivo Maccabi komand\xc4\x85.\n_START_SECTION_\nFormatas\n_START_PARAGRAPH_\nPagal priimt\xc4\x85 nauj\xc4\x85 2009-12 m. Eurolygos strategin\xc4\xaf plan\xc4\x85, komandos d\xc4\x97l dviej\xc5\xb3 biliet\xc5\xb3 i Eurolyg\xc4\x85 kovoja kvalifikaciniame etape.\n_START_SECTION_\nAtkrintamieji etapai\n_START_PARAGRAPH_\nAtkrintamieji etapai yra sudaryti i\xc5\xa1 dviej\xc5\xb3 grupi\xc5\xb3, i\xc5\xa1 a\xc5\xa1tuoni\xc5\xb3 komand\xc5\xb3, kurios kovojo d\xc4\x97l dviej\xc5\xb3 viet\xc5\xb3 reguliariajame sezone. Komandos \xc5\xbeaid\xc5\xbeia dvi rungtynes namuose ir sve\xc4\x8diuose. Dvi geriausios komandos i\xc5\xa1 kiekvienos grup\xc4\x97s patenka \xc4\xaf kit\xc4\x85 etap\xc4\x85, o jame jos susikauna su kit\xc5\xb3 dviej\xc5\xb3 grupi\xc5\xb3 nugal\xc4\x97tojais. \xc5\xa0e\xc5\xa1ios komandos pralaim\xc4\x97jusios atkrintamuosiuose etapuose patenka \xc4\xaf Europos taur\xc4\x99.\n_START_SECTION_\nReguliarusis sezonas\n_START_PARAGRAPH_\nPirmoji Eurolygos dalis yra reguliarusis sezonas, kuriame susitinka 24 komandos padalintos \xc4\xaf 4 grupes po 6 komandas. Kiekviena komanda \xc5\xbeaid\xc5\xbeia po dvejas rungtynes tarpusavyje i\xc5\xa1vykoje ir namuose, tad kiekvienai komandai komandai reguliariajame sezone reikia su\xc5\xbeaisti po 10 rungtyni\xc5\xb3. Geriausiai pasirod\xc5\xbeiusios keturios kiekvienos grup\xc4\x97s komandos patenka \xc4\xaf Top-16. Rungtyn\xc4\x97s reguliariajame sezone vyko nuo 2010 spalio 18 iki 2010 gruod\xc5\xbeio 23.\n_START_SECTION_\nTop 16\n_START_PARAGRAPH_\nReguliariajame sezone i\xc5\xa1likusios komandos padalinamos v\xc4\x97l \xc4\xaf 4 grupes, bet \xc5\xa1\xc4\xafkart kiekvienoje bus po 4 komandas, kurios tarpusavyje su\xc5\xbeais po dvejas rungtynes namuose ir i\xc5\xa1vykoje, tad susidarys po 6 rungtynes kiekvienai komandai atskirai. \xc4\xae ketvirtfinalius patenka po dvi geriausias kiekvienos grup\xc4\x97s komandas. Rungtyn\xc4\x97s vyks nuo sausio 19 iki kovo 3.\n_START_SECTION_\nKetvirtfinaliai\n_START_PARAGRAPH_\n\xc4\xae ketvirtfinalius patekusios komandos yra atitinkama tvarka suporuojamos ir turi \xc5\xbeaisti tarpusavyje tiek rungtyni\xc5\xb3 kol viena i\xc5\xa1 komand\xc5\xb3 tur\xc4\x97s bent 3 pergales, tad kiekviena ketvirtfinalio pora gali susitikti nuo 3 iki 5 kart\xc5\xb3. Ketvirtfinali\xc5\xb3 rungtyn\xc4\x97s bus \xc5\xbeaid\xc5\xbeiamos nuo kovo 22 iki baland\xc5\xbeio 6.\n_START_SECTION_\nFinalinis Ketvertas\n_START_PARAGRAPH_\nTai paskutinis Eurolygos etapas, kuriame 4 likusios komandos padalinamos \xc4\xaf 2 poras, kurios su\xc5\xbeaid\xc5\xbeia po vienerias rungtynes ir j\xc5\xb3 laim\xc4\x97tojai susitinka finale, o pralaim\xc4\x97jusios komandos kovoja d\xc4\x97l 3 vietos. Finalin\xc4\x97s kovos laim\xc4\x97tojas tampa Eurolygos \xc4\x8dempionu. Finalinio ketverto rungtyn\xc4\x97s vyko nuo gegu\xc5\xbe\xc4\x97s 7 iki gegu\xc5\xbe\xc4\x97s 9 d.\n_START_SECTION_\nTop 16\n_START_PARAGRAPH_\nTop 16 etapas prasid\xc4\x97s 2011 sausio 19 dien\xc4\x85 ir baigsis kovo 3 d. Eurolygos TOP 16 etapo burtai bus i\xc5\xa1traukti sausio 4-\xc4\x85j\xc4\x85 dien\xc4\x85 Barselonoje.\n_START_SECTION_\nFinalinis ketvertas\n_START_PARAGRAPH_\nFinalinio ketverto (pusfinali\xc5\xb3, finalo, rungtyni\xc5\xb3 d\xc4\x97l 3-\xc4\x8diosios vietos) etapas prasid\xc4\x97s 2011 gegu\xc5\xbe\xc4\x97s 6 dien\xc4\x85, o baigsis gegu\xc5\xbe\xc4\x97s 8 d.'